**Mór Városi Önkormányzat Képviselő-testületének**

**35/2015. (II.11.) Kt.**

**határozata**

**a 070096087 sz. fogorvosi szolgálat további működtetése tárgyában**

Mór Városi Önkormányzat Képviselő-testülete a 070096087 számú fogorvosi szolgálat feladatainak ellátását - 2015. április 1-től - helyettesítéssel biztosítja. A helyettesítők: dr. Farkas Adorján fogszakorvos (telephely: 8060 Mór, Ady E u. 7.) és dr. Opra Béla István fogszakorvos (telephely: 8060 Mór Kórház u 4.), valamint Rédl Ervinné szakasszisztens.

A fogorvosi szolgálat helyettesítése a helyettesítő fogorvosok saját rendelőiben, saját eszközeikkel, a helyettesítő fogszakorvosok saját asszisztenciájával, praxisonként heti 7,5- 7,5 órában történik. Az adatszolgáltatás kezelését Rédl Ervinné szakasszisztens heti 30 órában végzi.

A képviselő-testület felhatalmazza a polgármestert a feladat ellátásához szükséges megbízási szerződések – a két helyettesítő fogszakorvos esetében bruttó 150e-150 eFt, a szakasszisztens esetében bruttó 94 eFt megbízási díj összegben - megkötésére, valamint a Fejér Megyei Kormányhivatal Népegészségügyi Szakigazgatási Szerv, Móri Járási Népegészségügyi Intézet által a szolgálatra szóló érvényes és hatályos működési engedély megkérésére, és az OEP Közép-dunántúli Területi Hivatalától a fogorvosi ellátásra, területi ellátási kötelezettséggel szóló finanszírozási szerződés-módosítás aláírására.

Határidő: azonnal

Felelős: polgármester (Humánügyi Iroda)

Fenyves Péter Dr. Pálla József

polgármester jegyző